Plateanmeldelse:Sky Ferreira 
- «Night Time, My Time» 

Skyhøy strømpop. 

ALBUM: ELEKTROPOP Sky Ferreira «Night Time, My Time» (Capitol/Universal) 

Livet hennes er en kommende stjernepastisj: modellkarriere, Michael Jackson-vennskap og nylig narkoarrestasjon. 

21-åringen nytenker kraftpop, med liftoffer arrangert slik Sonic Youth ville laget tyggegummi: 
Popestetikk underlagt støyens forstyrrende element. 

Skittent, uroende og skummelt fengende. 

Sammen med Ariel Rechtshaid (årets produsentnavn etter å ha fingret på både Vampire Weekend, Haim og denne) hakkes hjertesmertelig Lana Del Rey-arroganse til hard lyd om gutter, selvklandring og japanske jesuser. 

Stemmen er helt fantastisk. 
Referansene til Madonna nesten plagsomt åpenbare. 

Paradigmeskifte? 
Tja. 
Uansett årets mest forstyrrende cover. 

BESTE LÅT: 
«I Blame Myself» 
